तेलंगाना में PG फर्स्ट ईयर की छात्रा को सीनियर परेशान कर रहा था
Hyderabad Telangana Dalit Medical Student Preeti Suicide Case गिंग के चलते सुसाइड अटेम्प्ट करने वाली छात्रा की मौत: तेलंगाना में 26 साल की प्रीति को कॉलेज सीनियर परेशान कर रहा था; गिरफ्तार किया गया
तेलंगाना के हैदराबाद में फर्स्ट ईयर की दलित
तेलंगाना के हैदराबाद में दलित मेडिकल स्टूडेंट डी. प्रीति (26) की रविवार देर रात मौत हो गई। पोस्ट ग्रेजुएटशन फर्स्ट ईयर की छात्रा प्रीति ने अपने सीनियर मोहम्मद सैफ की रैगिंग से परेशान होकर चार दिन पहले सुसाइड अटेम्प्ट किया था। उसने खुद को जहर के इंजेक्शन दिए थे। प्रीति को हैदराबाद के अस्पताल में भर्ती कराया गया लेकिन 26 फरवरी को उसने दम तोड़ दिया।
प्रीति के पिता नरेंद्र की शिकायत पर प्रीति के कॉलेज में पोस्ट ग्रेजुएशन के सेकेंड ईयर के छात्र मोहम्मद अली सैफ को गिरफ्तार किया गया है। उस पर रैगिंग, सुसाइड के लिए भड़काने और SC/ST एक्ट के तहत केस दर्ज किया गया है। उन्होंने कॉलेज और अस्पताल प्रशासन पर भी लापरवाही का आरोप लगाया। उन्होंने कहा कि कहा कि प्रीति ने दोनों जगह आरोपी के खिलाफ शिकायत दर्ज कराई थी, लेकिन कोई एक्शन नहीं लिया गया।
प्रीति ने डॉक्टरों को बताई थी सिर और पेट में दर्द की बात
वारंगल पुलिस कमिश्नर एवी रंगनाथ ने बताया कि वारंगल के ककाटिया मेडिकल कॉलेज में पोस्ट ग्रेजुएशन की फर्स्ट ईयर की स्टूडेंट प्रीति 22 फरवरी को MGM अस्पताल में नाइट शिफ्ट में काम कर रही थी। यहीं उसने आत्महत्या की कोशिश की। उसे आखिरी बार इमरजेंसी वॉर्ड में देखा गया था जहां उसकी ड्यूटी लगी थी।
इसके बाद उसे तब देखा गया जब वह अपने कमरे से निकली और उसने कुछ डॉक्टरों को बताया कि उसके सिर और पेट में दर्द है। बाद में वह बेहोशी की हालत में मिली। उसे क्रिटिकल हालात में हैदराबाद शिफ्ट किया गया था।
पुलिस कमिश्नर ने बताया कि दोनों के बीच वॉट्सऐप चैट से पता चलता है कि आरोपी प्रीति की रैगिंग ले रहा था। उन्होंने कहा कि टॉक्सिकोलॉजी रिपोर्ट के आधार पर आगे की इन्वेस्टिगेशन की जाएगी।
ट्राइबल कम्युनिटीज कर रहीं प्रदर्शन, परिवार ने बॉडी का पोस्टमॉटर्म कराने से इनकार किया
प्रीति की मौत पर कई लंबाडा ट्राइबल यूनियन ने हैदराबाद के NIMS अस्पताल, ककाटिया मेडिल कॉलेज और वारंगल के MGM अस्पताल के बाहर विरोध प्रदर्शन किया। प्रीति के परिवार ने भी NIMS अस्पताल से प्रीति की बॉडी को पोस्टमॉटर्म के लिए भेजने से इनकार कर दिया है।
गवर्नर ने प्रीति के परिवार के लिए 10 लाख रुपए मुआवजे का ऐलान किया
नेशनल ह्यूमन राइट्स कमीशन और SC/ST के नेशनल कमीशन ने मामले का संज्ञान लिया है और सरकार, MGM अस्पताल के सुपरिंटेंडेंट और डिपार्टमेंट ऑफ एनेस्थीसियोलॉजी के हेड और कॉलेज प्रिंसिपल को नोटिस भेजा है। गवर्नर तमिलिसई सौंदराराजन ने अस्पताल में प्रीति से मुलाकात की थी। उन्होंने प्रीति के परिवार के लिए 10 लाख रुपए के मुआवजे का ऐलान किया है।
ये खबरें भी पढ़ें...
IIT स्टूडेंट्स के सुसाइड पर CJI का दर्द:बोले- पता नहीं हमारे संस्थान कहां गलती कर रहे; पेरेंट्स के बारे में सोचकर दिल दुखता है
IIT संस्थानों में स्टूडेंट्स के सुसाइड की बढ़ती घटनाओं को लेकर चीफ जस्टिस डीवाई चंद्रचूड़ ने अपना दर्द साझा किया है। उन्होंने कहा, 'इन घटनाओं के बारे में सोचकर चिंता होती है। उन बच्चों के पेरेंट्स के बारे में सोचता हूं तो दिल दुखता है।' बता दें, 12 फरवरी को IIT बॉम्बे में गुजरात के फर्स्ट ईयर स्टूडेंट दर्शन सोलंकी ने सुसाइड कर लिया था। पूरी खबर यहां पढ़ें...
सुसाइड करने वाले IIT स्टूडेंट का परिवार बोला- भेदभाव हुआ:कहा- साथी जाति पर प्रताड़ित करते थे; होस्टल बिल्डिंग से कूदकर दी थी जान
IIT बॉम्बे के स्टूडेंट दर्शन सोलंकी के सुसाइड करने के तीन दिन बाद उसकी बहन और चाची ने उसके दोस्तों पर आरोप लगाया है। उन्होंने कहा- दर्शन ने बताया था कि उसके दोस्त उसके साथ जातिगत भेदभाव करते थे। हालांकि IIT बॉम्बे की अथॉरिटी ने कहा कि कैंपस में किसी भी तरह का भेदभाव नहीं किया जाता। पूरी खबर यहां पढ़ें...
भोपाल में महिला डॉक्टर ने किया सुसाइड:लिखा- इतना स्ट्रेस नहीं झेल सकती, दवा का ओवरडोज लेकर दी जान
दो महीने पहले मध्यप्रदेश की राजधानी भोपाल में जूनियर डॉक्टर आकांक्षा माहेश्वरी (24) ने हॉस्टल में सुसाइड कर लिया। वे गांधी मेडिकल कॉलेज से पीडियाट्रिक डिपार्टमेंट में पीजी कर रही थीं। पुलिस को मौके से इंजेक्शन और सीरिंज मिली है। आशंका है कि आकांक्षा ने दवा का ओवरडोज लेकर यह आत्मघाती कदम उठाया है। पुलिस मामले की जांच में जुटी है। पूरी खबर यहां पढ़ें...